རྩང་མོ་ཟེར་མི་འདི་རང་སོའི་སེམས་ཁར་ཡོད་པའི་སྐྱོང་སྣང་དང་དོན་དང་ལུ་སྐད་ཀྱི་གདངས་ཀྱི་ཐོག་ལས་སྦེ་གཞན་ལུ་སླབ་མི་ཅིག་ཨིནམ་ད་རྩང་མོ་ལུ་དགྲ་གླུ་དང་གཉེན་གྲུ་བསྟོད་གླུ་དང་ཁ་བཏང་ནི་འདི་ལས་དགའ་གླུ་ཟེར་དབྱེ་བ་ལེ་ཤ་ཅིག་ཡོདཔ་ད་རྩང་མོ་འཐེན་པའི་སྐབས་གཟུགས་ཀྱི་ལེའུ་བསྒྱུར་བའི་སྲོལ་འདི་མ་པ་ལས་མེདཔ་ད་སྤྱིར་བཏང་རྩང་མོ་ཟེར་མི་འདི་ཚིགས་བཅད་བཞི་སྦེ་འོངམ་ཨིན།ད་ལྟོའི་རྩང་མོ་འདི་བསྡུ་སྒྲིག་འབད་བཞག་ནིའི་དོན་ལུ་འབདཝ་ལས་གཞོང་སྨད་གཡུས་ཚན་ལས་ཨམ་སྲུ་ཚུ་གིས་རྩང་མོ་ཆ་མཉམ་སླ་བསྲེ་སྟེ་འཐེནམ་ཨིན་རུང་ངོ་མ་འགྲན་བསྡུར་གྱི་དོན་ལུ་ཨིན་པ་ཅིན་བྱང་ཕྱད་དང་འཁྲིལ་ཏེ་འཐེན་དགོཔ་ཨིན་མས།ད་ལྟོའི་རྩང་མོ་འདི་འགོ་བཙུགསཔ་ད་བསྟོད་གླུ་གི་སྦེ་གོ་རིམ་སྒྲིག་སྟེ་འཐེན་རུང་གཅིག་གིས་གཅིག་ལུ་དྲོད་འབར་བའི་བསྒང་ལས་དགྲ་གླུ་འདི་དམའ་ཕབ་བཟུམ་ཅིག་ལག་ལེན་འཐབ་ཡོདཔ་ད་མཇུག་ལུ་ལྷོདཔ་ད་འཆམ་ཁ་བཟོ་ཞིནམ་ལས་གཉེན་གླུ་སྦེ་འཐེན་ནི་འདི་ལུགས་སྲོལ་བཟུམ་ཅིག་ཨིན།ད་ལྟོའི་གློག་བརྙན་འདི་ང་བཅས་ཀྱིས་ཨ་རྟག་དང་མ་འདྲཝ་ཅིག་མཐོང་མི་འདི་ཨམ་སྲུ་འདི་ཚུ་གིས་ཞིང་ནང་ལཱ་འབད་བའི་སྐབས་སྤྲོ་སྟོན་གྱི་དོན་ལུ་རྩང་མོ་འཐེན་ས་མཐོང་མས།